 Shirikisho la Mpira wa Miguu Tanzania (TFF) imesema Sh bilioni moja zilizotolewa na Rais John Magufuli hazikuingizwa katika akaunt ya TFF. Rais Magufuli alitoa fedha hizo kwa ajili ya fainali za Afrika (AFCON) kwa vijana wenye umri chini ya miaka 17 zilizofanyika nchini mwaka 2019. “TFF kupitia Katibu Mkuu wake Kidao Wilfred jana Mei 14, 2020 ilitoa ufafanuzi kuhusu fedha hizo na inarudia tena kuwa hazikuingia katika akaunti za TFF na wala haihusiki kwenye matumizi yake. TFF imesisitiza kuwa hakuna fedha yoyote iliyopotea wakati wa fainali hizo zilizocheza kwenye Uwanja wa Taifa pamoja uwanja wa Chamazi jijini Dar es Salaam. ” Ni muhimu vyombo vya habari vikafuatilia suala hili kwa umakini ili viripoti kwa ufasaha,” taarifa hiyo ilieleza. Kwa mujibu wa taarifa hiyo TFF imesema ina amini vyombo vyenye mamlaka vinafanyia kazi suala hilo na hatimaye kubaini fedha hizo ziliingia katika akaunti ipi pamoja na matumizi yake. 